**Р Е Ш Е Н И Е № ПВ-1-П/2014г.**

Процедурата по реда на глава шеста от Закона за опазване на околната среда за инвестиционно предложение: **„Ферма за угояване на около 80000 броя патици годишно – 4000 броя места”** в имоти № 030532, 030533, 030525, 030529, 030530, 030536 , 030537, 030538, 030539, 030540 ,030542 землище на с.Каравелово, община Карловое започнала с внасяне в Регионалната инспекция по околната среда и водите /РИОСВ/ – гр. Пловдив на уведомление с вх. № ОВОС - 377/25.02.2013г. от Възложителя – **“Мати” ЕООД,** гр. Пловдив,

На основание чл.5, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, РИОСВ Пловдив е информирала Възложителя за следното:

**I. По отношение на изискванията на глава шеста от раздел трети от Закона за опазване на околната среда /ЗООС** /

 Представеното инвестиционно предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. С писмо изх. № ОВОС- 377/08.03.2013 г. са дадени указания на Възложителя за необходимите действия, а именно:

* Да представи в РИОСВ Пловдив информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител, както и уведомления до Кметовете на Община Карлово, с. Каравелово и засегнатото население.
* Да изпълни изискванията на чл. 6, ал. 1 и ал. 9 от Наредбата за ОВОС за осигуряване обществен достъп до информацията по приложение № 2.
* Да заплати такса /500 лв./, съгласно Тарифа за таксите, събирани в системата на Министерство на околната среда и водите /ПМС №136, ДВ бр.39 от 2011г. Изм. ДВ бр. 94 от 2012г./.

**II. По отношение на изискванията на чл. 31 от Закона за биологичното разнообразие**:

Инвестиционното предложение подлежи на процедура по оценка на съвместимост, съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони /ДВ бр.73 от 11.09.2007/. С писмо изх. № ОВОС- 377/08.03.2013 г. от Възложителя е поискано да представи информация на хартиен и цифров носител, съобразена с изискванията на чл.10 от горната Наредба, относно най-близката защитена зона „Река Стряма“ с код ВG 00000429.

С искане вх. № ОВОС- 377/31.10.2013г. Възложителят е представил в РИОСВ- Пловдив част от гореизисканата документация.

Поради недостатъчност в предоставената документация и невъзможност за вземане на мотивирано решение за преценка необходимостта от ОВОС, с писмо изх. № ОВОС-377/18.11.2013г. РИОСВ- Пловдив е информирала Възложителя за следното :

1. Към настоящия момент в РИОСВ Пловдив не е получено доказателство за осигуряването на обществен достъп до информацията по приложение № 2 по реда на чл. 6, ал. 9 от Наредбата за ОВОС, както и становища от общината и кметството, относно резултатите от достъпа. Указанията са включени в т. І.2. на писмо с изх. № ОВОС- 377/08.03.2013г. до Вас.
2. Да се разработят с необходимата степен на подробност, съобразно спецификата на инвестиционното предложение следните точки от информацията по приложение 2 – раздел I- т.6, т.8, т. 12, т.13, т.15 и т.16.
3. Да се уточни начина и мястото на заустване на пречистените води.
4. Да се представи информация относно начина на третиране на торовите маси.

На основание чл.6, ал.3 от Наредбата за ОВОС, с писмото е определен срок до 16.12.2013 год. за предоставяне на допълнителната информация.

**Към днешна дата Възложителят не е предоставил исканата допълнителна информация.**

Въз основа на изложеното фактическо обстоятелство, на основание чл.6, ал.4 от Наредбата за ОВОС и чл.56, ал.2, във връзка с чл.30, ал.2 от Административно процесуалния кодекс /АПК/

 **Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** **„Ферма за угояване на около 80000 броя патици годишно – 4000 броя места”** в имоти № 030532, 030533, 030525, 030529, 030530, 030536 , 030537, 030538, 030539, 030540, 030542 землище на с.Каравелово, община Карловос Възложител “Мати” ЕООД, гр. Пловдив.

С прекратяване на процедурата за преценяване на необходимостта от изготвяне на ОВОС, в това число и по оценка на съвместимост на инвестиционното предложение не се изключва възможността на Възложителя да подаде ново уведомление по реда на Наредбата за ОВОС.

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**ТАМЕР БЕЙСИМОВ………………………….. 09.01.2014г.**

Директор на РИОСВ - Пловдив